
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๔
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๔  ธันวาคม  พ.ศ. ๒๕๖๔
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑. ปริจเฉท ๓ เรียกว่า ปกิณณกสังคหะ นั้นเพราะเหตุใด ? และให้แสดงมาติกาทั้ง ๖ พร้อมด้วยความหมาย
๒. 
ก.  ให้จำแนกจิต  ๑๒๑  โดยเวทนา ๓ มาดู ?


ข. ให้แสดงการจำแนกสเหตุกจิต โดยเหตุ 
๓. จงแสดงการจำแนกกิจ  ๑๔ โดยจิต ๘๙
๔. จักขุทวาริกเจตสิก  ปัญจทวาริกเจตสิก  ทวารวิมุตเจตสิก ทั้ง ๓ อย่างนี้โดยแน่นอนไม่มี เพราะเหตุใด ? 

    และปัญญาเจตสิกที่เกิดขึ้นโดยไม่ใช่ ทางตา  ทางหู ทางจมูก  ทางลิ้น  ทางกาย  ทางใจนั้น มีหรือไม่ ถ้ามีเป็นปัญญา   
    เจตสิกดวงไหน ?

๕. ให้แสดงความหมายแตกต่างกันระหว่างคำว่า  อารัมมณะ  กับคำว่า  อาลัมพนะ  และอารมณ์มีกี่อย่าง  คืออะไรบ้าง ?      
    ให้แสดงองค์ธรรมของอารมณ์เหล่านั้นโดยเฉพาะ ๆ ด้วย ?

๖. 
ก. สมุจจยสังคหะ  หมายความว่าอย่างไร ?  ให้ยกวจนัตถะขึ้นแสดงด้วย ?


ข. พระอนุรุทธาจารย์  แสดงการจำแนกวัตถุธรรม ๗๒  นั้น  ออกเป็นกี่หมวด ? คืออะไรบ้าง? 
              ให้บอกความหมายของหมวดนั้น ๆ  มาด้วย ?

๗. ในอกุศลสังคหะ  มีธรรมอยู่กี่หมวด  คืออะไรบ้าง   เมื่อว่าโดยประเภทแล้วมีเท่าไร  จงแสดงคันถะ ๔ พร้อมทั้ง
    ความหมายและองค์ธรรม ?

๘. คำว่า ฌาน หมายความว่า อย่างใด และ ธรรมที่เป็นปฏิปักษ์ต่อองค์ฌานนั้นคืออะไร ? ให้แสดงโดยเฉพาะ ๆ
๙. ในโพธิปักขิยสังคหะมีธรรมอยู่กี่หมวด  คืออะไรบ้าง ?  ว่าโดยประเภทแล้วมีเท่าไร ?  ให้แสดงสัมมัปปธาน ๔ 
    พร้อมทั้งความหมายและองค์ธรรม ?

๑๐. ท่านกล่าวว่านิพพานเป็นขันธวิมุตนั้น   เพราะเหตุใด ?  ให้ยกเหตุผลอธิบายโดยละเอียด ?
----------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๖๔
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่  ๕  ธันวาคม พ.ศ. ๒๕๖๔
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
๑.  จงแสดงคาถาสังคหะ ของมาติกาทั้ง ๖ และคำปฏิญญา ทั้งบาลี  และคำแปล
ตอบ
คาถาสังคหะ



๑. สมฺปยุตฺตา    ยถาโยคํ

เตปญฺาส   สภาวโต



    จิตฺตเจตสิกา  ธมฺมา

เตสนฺทานิ   ยถารหํ



๒. เวทนาเหตุโต  กิจฺจ-

ทฺวาราลมฺพนวตฺถุโต



    จิตฺตุปฺปาทวเสเนว

สงฺคโห    นาม   นียเต

สภาวธรรม  ๕๓  คือ จิต  และเจตสิก ชื่อว่า นามเตปญฺญฃาสว่าโดยลักษณะของตน ๆ ประกอบด้วยเอกุปฺปาทตา  เป็นต้น  ตามที่ประกอบได้   ดังแสดงแล้วโดยพิสดาร (ในปริจเฉทที่ ๒)

บัดนี้ ข้าพเจ้าจะแสดงปกิณณกสังคหะของจิต  และเจตสิก  ว่าด้วยอำนาจแห่งการเกิดขึ้นของจิตโดยประเภทแห่งเวทนา  เหตุ  กิจจ์  ทวาร  อารมณ์  และวัตถุตามสมควร
๒. คำว่าวัตถุในวัตถุสังคหะหมายความว่าอะไร ? วัตถุมีกี่อย่างคืออะไรบ้าง ? ให้บอกองค์ธรรมของวัตถุนั้นๆ มาด้วย 
ตอบ
ก.คำว่า วัตถุในวัตถุสังคหะหมายความว่า ธรรมที่เป็นที่อาศัยของจิตเจตสิก ชื่อว่าวัตถุ
วัตถุมี ๖ อย่างคือ

๑. จักขุวัตถุ
องค์ธรรมได้แก่ จักขุปสาท

๒.โสตวัตถุ
องค์ธรรมได้แก่ โสตปสาท

๓. ฆานวัตถุ
องค์ธรรมได้แก่ ฆานปสาท

๔. ชิวหาวัตถุ
องค์ธรรมได้แก่ ชิวหาปสาท

๕. กายวัตถุ
องค์ธรรมได้แก่ กายปสาท

๖. หทยวัตถุ
องค์ธรรมได้แก่ หทยรูป
๓.  กิเลสมีจำนวนเท่าใด คืออะไรบ้าง ? ให้แสดงมาเฉพาะชื่อ 
ตอบ  
กิเลสมี ๑๐ คือ 
๑.โลภกิเลส  ๒.โทสกิเลส  
๓.โมหกิเลส  
๔. มานกิเลส  
๕.ทิฏฐิกิเลส
๖. วิจิกิจฉากิเลส  ๗.ถีนกิเลส  ๘.อุทธัจจกิเลส    
๙. อหิริกกิเลส 
๑๐.อโนตตัปปกิเลส
๔.
ในจำนวนองค์มรรค ๑๒ นี้ องค์มรรคที่เป็นเหตุและเป็นหนทางให้ไปถึงสุคติภูมิ และพระนิพพาน นั้น มีอยู่เท่าไร
คืออะไร? องค์มรรคที่เป็นเหตุและเป็นหนทางให้ไปถึงทุคติภูมิ มีเท่าไร? คืออะไร?

ตอบ
ในจำนวนองค์มรรค ๑๒ นี้
องค์มรรคที่เป็นเหตุและเป็นหนทางให้ไปถึงสุคติภูมิ และพระนิพพาน นั้น มีอยู่ ๘ คือ
๑. สัมมาทิฏฐิ

๒. สัมมาสังกัปปะ
๓. สัมมาวาจา
๔. สัมมากัมมันตะ

๕. สัมมาอาชีวะ

๖. สัมมาวายามะ

๗. สัมมาสติ
๘. สัมมาสมาธิ
องค์มรรคที่เป็นเหตุและเป็นหนทางให้ไปถึงทุคติภูมิ มี ๔ คือ
๑. มิจฉาทิฏฐิ   

๒. มิจฉาสังกัปปะ
๓. มิจฉาวายามะ 
๔. มิจฉาสมาธิ
๕. จงตอบคําถามดังต่อไปนี้
     
ก. สัพพจิตตสาธารณเจตสิก ๗ เป็นขันธ์อะไรได้บ้าง ?        

     
ข. หทยวัตถุ   เป็นอายตนะอะไร ?                        

     
ค. อเหตุกกิริยาจิต ๓ เป็น ธาตุอะไรได้บ้าง ?


     
ง. รูป ๒๘, นิพพาน      เป็น สัจจะอะไรได้บ้าง ?            

     
จ. องค์ธรรมของ ธัมมารมณ์ ธัมมายตนะ ธัมมธาตุ เหมือนกันหรือต่างกันอย่างไร ? 

ตอบ 
ก. สัพพจิตตสาธารณเจตสิก ๗ เป็น เวทนาขันธ์ สัญญาขันธ์ สังขารขันธ์
         
ข. หทยวัตถุ เป็น ธัมมายตนะ
        
ค. อเหตุกกิริยาจิต ๓ เป็น มโนธาตุ มโนวิญญาณธาตุ
         
ง. รูป ๒๘ เป็น ทุกขสัจจะ :  นิพพาน เป็น นิโรธสัจจะ
         
จ. องค์ธรรมของ ธัมมายตนะ กับ ธัมมธาตุนั้น เหมือนกัน ได้แก่ เจตสิก ๕๒ สุขุมรูป ๑๖ นิพพาน
             ส่วนองค์ธรรมของ ธัมมารมณ์ นั้นได้แก่ จิต เจตสิก ปสาทรูป สุขุมรูป นิพพาน บัญญัติ
----------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๔
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบ วันเสาร์ที่  ๔  ธันวาคม  พ.ศ. ๒๕๖๔
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑. 
ปริจเฉท ๓ เรียกว่า ปกิณณกสังคหะ นั้นเพราะเหตุใด ? และให้แสดงมาติกาทั้ง ๖ พร้อมด้วยความหมาย
ตอบ
ปริจเฉท ๓ ที่เรียกว่า  ปกิณณกสังคหะนั้น  เพราะเหตุว่า

การแสดงสงเคราะห์จิต  เจตสิก  โดยเรี่ยรายทั่วไป  คือ แสดงสงเคราะห์  โดยประเภทแห่ง เวทนาบ้าง  เหตุบ้าง  กิจบ้าง  ทวารบ้าง  อารมณ์บ้าง  วัตถุบ้าง  เพราะเหตุนี้  ปริจเฉท ๓ จึงเรียกว่าปกิณณกสังคหะ

แสดงมาติกาทั้ง  ๖  พร้อมด้วยความหมาย
๑. เวทนาสังคหะ  หมายความว่า  การสงเคราะห์  จิต  เจตสิก  โดยประเภท แห่งเวทนา ๓  หรือ ๕
๒. เหตุสังคหะ หมายความว่า  การสงเคราะห์จิต เจตสิก  โดยประเภทแห่งเหตุ ๖
๓. กิจจสังคหะ หมายความว่า  การสงเคราะห์จิต  เจตสิก  โดยประเภทแห่งกิจ ๑๔ และฐาน ๑๐
๔. ทวารสังคหะ  หมายความว่า  การสงเคราะห์จิต  เจตสิก  โดยประเภทแห่งทวาร ๖
๕. อารัมมณสังคหะ  หมายความว่า  การสงเคราะห์ จิต  เจตสิก  โดยประเภทแห่ง อารมณ์ ๖
๖. วัตถุสังคหะ  หมายความว่า การสงเคราะห์จิต  เจตสิก  โดยประเภทแห่งวัตถุ ๖
๒. 
ก. ให้จำแนกจิต  ๑๒๑  โดยเวทนา ๓ มาดู ?


ข. ให้แสดงการจำแนกสเหตุกจิต โดยเหตุ 
ตอบ 
ก.  จำแนกจิต ๑๒๑  โดยเวทนา ๓ ดังนี้คือ

๑.  จิตที่เกิดพร้อมด้วยสุขเวทนามี ๖๓ คือ  สุขสหคตกายวิญญาณจิต ๑  โสมนัสสสหคตจิต ๖๒

๒.  จิตที่เกิดพร้อมด้วยทุกขเวทนามี ๓ คือ  ทุกขสหคตกายวิญญาณจิต ๑ โทสมูลจิต ๒

๓.  จิตที่เกิดพร้อมด้วยอุเบกขาเวทนา มี ๕๕ คือ อุเบกขาสหคตจิต ๕๕
ข. การจำแนกสเหตุกจิตโดยเหตุ ในสเหตุกจิต ๗๑ หรือ ๑๐๓ นั้น
            ๑. เอกเหตุกจิต จิตที่           
มีเหตุ ๑ มี   ๒ ดวง คือ โมหมูลจิต ๒ มีเหตุ ๑ คือ โมหเหตุ 
            ๒. ทวิเหตุกจิต  จิตที่           
มีเหตุ ๒ มี ๒๒ ดวง คือ 
                 - โลภมูลจิต ๘               
มีเหตุ ๒ คือ โลภเหตุ โมหเหตุ 

                 - โทสมูลจิต ๒               
มีเหตุ ๒ คือ โทสเหตุ โมหเหตุ 

                 - ญาณวิปปยุตตจิต ๑๒ 
มีเหตุ ๒ คือ อโลภเหตุ อโทสเหตุ
            ๓. ติเหตุกจิต จิตที่              
มีเหตุ ๓ มี ๔๗ หรือ ๗๙ ดวง คือ 
                 - กามาวจรญาณสัมปยุตตจิต ๑๒, มหัคคตจิต ๒๗, โลกุตตรจิต ๘ หรือ ๔๐ 
                                                    มีเหตุ ๓ คือ อโลภเหตุ อโทสเหตุ อโมหเหตุ
๓. จงแสดงการจำแนกกิจ  ๑๔ โดยจิต ๘๙
ตอบ
แสดงการจำแนกกิจ ๑๔  โดยจิต ๘๙ มีดังนี้

จิตที่ทำหน้าที่ปฏิสนธิกิจ   ภวังคกิจ และจุติกิจมี  ๑๙ ดวง คืออุเบกขาสันตีรณจิต ๒ มหาวิปากจิต ๘ 
มหัคคตวิปากจิต ๙

จิตที่ทำหน้าที่อาวัชชนกิจ มี ๒ ดวง คือ ปัญจทวาราวัชชนจิต ๑  มโนทวาราวัชชนจิต ๑

จิตที่ทำหน้าที่ทัสสนกิจ 
มี ๒ ดวง คือ จักขุวิญญาณจิต ๒

จิตที่ทำหน้าที่สวนกิจ
มี ๒ ดวง คือ โสตวิญญาณจิต ๒

จิตที่ทำหน้าที่ฆายนกิจ 
มี ๒ ดวง คือ ฆานวิญญาณจิต ๒

จิตที่ทำหน้าที่สายนกิจ  
มี ๒ ดวง คือ ชิวหาวิญญาณจิต ๒

จิตที่ทำหน้าที่ผุสนกิจ 
มี ๒ ดวง คือ กายวิญญาณจิต ๒

จิตที่ทำหน้าที่สัมปฏิจฉนกิจ มี ๒ ดวงคือ  สัมปฏิจฉนจิต ๒

จิตที่ทำหน้าที่สันตีรณกิจ  มี ๓ ดวง คือ สันตีรณจิต ๓

จิตที่ทำหน้าที่โวฏฐัพพนกิจมี ๑ ดวงคือ มโนทวาราวัชนจิต ๑ 

จิตที่ทำหน้าที่ชวนกิจ  มี ๕๕ ดวง  คือ อกุศลจิต ๑๒  หสิตุปปาทจิต ๑  มหากุศลจิต ๘  มหากริยาจิต ๘  มหัคคตกุศลจิต ๙ มหัคคตกริยาจิต ๙  โลกุตตรจิต ๘

จิตที่ทำหน้าที่ ตทารัมมณกิจ มี ๑๑ ดวงคือ  สันตีรณจิต ๓ มหาวิปากจิต ๘
๔. จักขุทวาริกเจตสิก  ปัญจทวาริกเจตสิก  ทวารวิมุตเจตสิก ทั้ง ๓ อย่างนี้โดยแน่นอนไม่มี เพราะเหตุใด ?    
     และปัญญาเจตสิกที่เกิดขึ้นโดยไม่ใช่ ทางตา  ทางหู ทางจมูก  ทางลิ้น  ทางกาย  ทางใจนั้น มีหรือไม่ 
     ถ้ามี
เป็นปัญญาเจตสิกดวงไหน ?

ตอบ
จักขุทวาริกเจตสิก  ปัญจทวาริกเจตสิก  ทวารวิมุตเจตสิก ทั้ง ๓ อย่างนี้โดยแน่นอนไม่มีนั้น เพราะเหตุว่า
เจตสิกที่ประกอบกับ จักขุวิญญาณจิตโดยเฉพาะไม่มี 
เจตสิกที่ประกอบกับ มโนธาตุ ๓ โดยเฉพาะไม่มี 
เจตสิกที่ประกอบกับ มหัคคตวิปากจิต ๙โดยเฉพาะก็ไม่มี 
ฉะนั้น เจตสิกทั้ง ๓ อย่างนี้จึงเป็นเจตสิกที่แน่นอนไม่ได้
และปัญญาเจตสิกที่เกิดขึ้นโดยไม่ใช่ ทางตา  ทางหู ทางจมูก  ทางลิ้น  ทางกาย  ทางใจนั้น มีเป็น

ปัญญาเจตสิกที่ประกอบกับ มหาวิบากญาณสัมปยุตตจิต ๔ ในขณะที่ทำหน้าที่ ปฏิสนธิ ภวังค์  จุติ  และ 
ปัญญาเจตสิกที่ประกอบกับ มหัคคตวิปากจิต ๙
๕.
ให้แสดงความหมายแตกต่างกันระหว่างคำว่า  อารัมมณะ  กับคำว่า  อาลัมพนะ  และอารมณ์มีกี่อย่าง  คืออะไรบ้าง  ?  ให้แสดงองค์ธรรมของอารมณ์เหล่านั้นโดยเฉพาะ ๆ ด้วย ?

ตอบ
ความหมายแตกต่างกันระหว่างคำว่า  อารัมมณะ  กับ  คำว่า  อาลัมพนะนั้น  มีดังนี้  

อารัมมณะ  หมายความว่า  ธรรมชาติที่เป็นที่ยินดีของจิต   เจตสิกทั้งหลาย  เสมือนหนึ่งสวนดอกไม้อันเป็นที่ยินดีของคนทั้งหลาย  อาลัมพนะ  หมายความว่า  ธรรมชาติอันเป็นเครื่องยึดเหนี่ยวของจิต  เจตสิกทั้งหลาย  เหมือนไม้เท้าหรือเชือกอันเป็นเครื่องยึดเหนี่ยวของคนชราและคนทุพพลภาพ  อารมณ์มี  ๖  อย่างคือ
๑. รูปารมณ์

องค์ธรรมได้แก่
สีต่าง ๆ
๒. สัททารมณ์

องค์ธรรมได้แก่
เสียงต่าง ๆ
๓. คันธารมณ์

องค์ธรรมได้แก่
กลิ่นต่าง ๆ
๔. รสารมณ์

องค์ธรรมได้แก่
รสต่าง ๆ
๕. โผฏฐัพพารมณ์  
องค์ธรรมได้แก่
เย็น ร้อน อ่อน แข็ง หย่อนตึง
๖. ธรรมารมณ์

องค์ธรรมได้แก่
จิต  เจตสิก  ปสาทรูป  สุขุมรูป  นิพพาน  บัญญัติ
๖. 
ก.  สมุจจยสังคหะ  หมายความว่าอย่างไร ?  ให้ยกวจนัตถะขึ้นแสดงด้วย ?


ข.  พระอนุรุทธาจารย์  แสดงการจำแนกวัตถุธรรม ๗๒  นั้น  ออกเป็นกี่หมวด ? คืออะไรบ้าง? ให้บอกความหมายของหมวดนั้น ๆ  มาด้วย ?

ตอบ
ก.  สมุจจยสังคหะ  หมายความว่า  ปริจเฉทที่แสดงการรวบรวมปรมัตถธรรมทั้ง ๔  ที่มีสภาพเข้ากันได้ให้อยู่เป็นหมวดๆ ชื่อว่าสมุจจยสังคหะ ดังมีวจนัตถะแสดงว่า  สห  อุจฺจียนฺเต  เอตฺถาติ  สมุจฺจโย (วา) สํ ปิณฺเฑตฺวา (สมฺปิณฺเฑตฺวา)  อุจฺจียนฺเต  เอเตนาติ  สมุจฺจโย  ปริจเฉทที่ชื่อว่าสมุจจยะ  เพราะเป็นปริจเฉทที่แสดงรวบรวมปรมัตถธรรมทั้ง ๔ ประการพร้อมกัน (หรือ) ปริจเฉทที่ชื่อว่าสมุจจยะ  เพราะเป็นเหตุแห่งการรวบรวมปรมัตถธรรมที่มีสภาพเข้ากันได้  ให้อยู่เป็นหมวด ๆ 
ข.  พระอนุรุทธาจารย์  แสดงการจำแนกวัตถุธรรม ๗๒ นั้น  ออกเป็น ๔ หมวด  คือ
๑. อกุศลสังคหะ  การแสดงสงเคราะห์ธรรมที่เป็นฝ่ายอกุศลโดยส่วนเดียว  หมวดหนึ่ง
๒. มิสสกสังคหะ  การแสดงสงเคราะห์ธรรมที่เป็นกุศล  อกุศล  อพยากตะ  ทั้ง ๓  ปนกันหมวดหนึ่ง
๓. โพธิปักขิยสังคหะ  การแสดงสงเคราะห์ธรรมที่เป็นฝ่ายมรรคญาณ  หมวดหนึ่ง
๔. สัพพสังคหะ  การแสดงสงเคราะห์จิต  เจตสิก  รูป  นิพพาน  ซึ่งเป็นวัตถุธรรมทั้งหมดรวมกันหมวดหนึ่ง 
๗.  ในอกุศลสังคหะ  มีธรรมอยู่กี่หมวด  คืออะไรบ้าง   เมื่อว่าโดยประเภทแล้วมีเท่าไร  จงแสดงคันถะ ๔ พร้อมทั้งความหมายและองค์ธรรม ?

ตอบ
ในอกุศลสังคหะมีธรรมอยู่ ๙ หมวดคือ


๑. อาสวะ  ๒. โอฆะ  ๓. โยคะ  ๔. คันถะ  ๕. อุปาทาน  ๖. นีวรณะ  ๗.อนุสัย  ๘.สังโยชน์  ๙.กิเลส

เมื่อว่าโดยประเภท มี ๕๕

แสดงคันถะ  ๔  พร้อมทั้งความหมายและองค์ธรรม

๑. อภิชฌากายคันถะ  ธรรมชาติที่เกี่ยวคล้องนามกาย  รูปกาย  ไว้โดยอาการผูกพันอยู่ในกามคุณอารมณ์  
องค์ธรรมได้แก่  โลภเจตสิก  ที่ในโลภมูลจิต  ๘

๒. พยาปาทกายคันถะ  ธรรมชาติที่เกี่ยวคล้องนามกาย  รูปกายไว้โดยอาการโกรธ  องค์ธรรมได้แก่  โทสเจตสิก  ที่ในโทสมูลจิต ๒  

๓. สีลัพพตปรามาสกายคันถะ  ธรรมชาติที่เกี่ยวคล้องนามกายรูปกายไว้  โดยอาการยึดถือในการปฏิบัติที่ผิด  องค์ธรรมได้แก่  ทิฏฐิเจตสิก  ที่ในทิฏฐิคตสัมปยุตตจิต ๔

๔. อิทังสัจจาภินิเวสกายคันถะ  ธรรมชาติที่เกี่ยวคล้องนามกาย  รูปกายไว้โดยอาการยึดมั่นในความเห็นผิดของตนว่าถูก  ความเห็นของคนอื่นผิด   องค์ธรรมได้แก่ ทิฏฐิเจตสิก  ที่ในทิฏฐิคตสัมปยุตจิต ๔
๘.  คำว่า ฌาน หมายความว่า อย่างใด และ ธรรมที่เป็นปฏิปักษ์ต่อองค์ฌานนั้นคืออะไร ? ให้แสดงโดยเฉพาะ ฯ
ตอบ
คำว่า ฌาน หมายความว่า การเข้าไปเพ่งอารมณ์มีกสิณ เป็นต้น หรือเผาธรรมที่เป็น ปฏิปักษ์ต่อกัน ฉะนั้น จึงชื่อว่า ฌาน


และ ธรรมที่เป็นปฏิปักษ์ต่อองค์ฌานนั้น คือ


ถีนมิทธนิวรณ์



เป็นปฏิปักษ์กับ
วิตก


วิจิกิจฉานิวรณ์



เป็นปฏิปักษ์กับ
วิจาร


พยาปาทนิวรณ์



เป็นปฏิปักษ์กับ
ปีติ


กามฉันทนิวรณ์



เป็นปฏิปักษ์กับ
เอกัคคตา


อุทธัจจกุกกุจจนิวรณ์ และ โทมนัสเวทนา
เป็นปฏิปักษ์กับ
โสมนัสเวทนา และ อุเบกขาเวทนา


ปีติ และ โสมนัสเวทนา


เป็นปฏิปักษ์กับ
โทมนัสเวทนา
๙. ในโพธิปักขิยสังคหะมีธรรมอยู่กี่หมวด  คืออะไรบ้าง ?  ว่าโดยประเภทแล้วมีเท่าไร ?  ให้แสดงสัมมัปปธาน ๔  พร้อมทั้งความหมายและองค์ธรรม ?

ตอบ   
ในโพธิปักขิยสังคหะ มีธรรมอยู่ ๗ หมวดคือ ๑. สติปัฏฐาน  ๒. สัมมัปปธาน  ๓. อิทธิบาท  ๔. อินทรีย์   
๕.พละ   ๖.โพชฌงค์   ๗. มัคคังคะ  ว่าโดยประเภทมี  ๓๗ 

แสดงสัมมัปปธาน  ๔    พร้อมทั้งความหมายและองค์ธรรม

๑. อุปฺปนฺนานํ  ปาปกานํ  ปหานาย  วายาโม   ความพยายามเพื่อละอกุศลธรรมที่เกิดขึ้นแล้ว  องค์ธรรมได้แก่  วีริยเจตสิกที่ในกุศลจิต  ๒๑

๒. อนุปฺปนฺนานํ  ปาปกานํ  อนุปฺปาทาย  วายาโม  ความพยายามเพื่อให้อกุศลธรรมที่ยังไม่เกิดนั้นไม่ให้เกิดขึ้น  องค์ธรรมได้แก่  วีริยเจตสิกที่ในกุศลจิต ๒๑

๓. อนุปฺปนฺนานํ  กุสลานํ  อุปฺปาทาย  วายาโม  ความพยายามเพื่อให้กุศลธรรมที่ยังไม่เกิดให้เกิดขึ้น  องค์ธรรมได้แก่วีริยเจตสิกที่ในกุศลจิต ๒๑

๔. อุปฺปนฺนานํ  กุสลานํ  ภิยฺโยภาวาย  วายาโม     ความพยายามเพื่อให้กุศลธรรมที่เกิดขึ้นแล้ว  ให้เจริญยิ่ง ๆ ขึ้นไป  องค์ธรรมได้แก่วีริยเจตสิกที่ในกุศลจิต ๒๑
๑๐. ท่านกล่าวว่านิพพานเป็นขันธวิมุตนั้น   เพราะเหตุใด ?  ให้ยกเหตุผลอธิบายโดยละเอียด ?

ตอบ
ที่ท่านกล่าวว่านิพพาน  เป็นขันธวิมุตนั้น   เพราะเหตุว่าไม่มีประเภทที่ต่างกัน
กล่าวคือ  
๑. นิพพาน  ไม่มีประเภทแห่งปัจจุบัน  อดีต  อนาคต  มีแต่กาลวิมุตต์อย่างเดียว ฉะนั้นจึงเป็นขันธ์ไม่ได้  

๒. นิพพานที่เป็นอัชฌัตตะไม่มี  เป็นพหิทธะอย่างเดียว ฉะนั้นจึงเป็นขันธ์ไม่ได้

๓. นิพพานที่เป็นโอฬาริกะไม่มี  เป็นสุขุมะอย่างเดียว ฉะนั้นจึงเป็นขันธ์ไม่ได้

๔. นิพพานที่เป็นหีนะไม่มี  เป็นปณีตะอย่างเดียว ฉะนั้นจึงเป็นขันธ์ไม่ได้

๕. นิพพานที่เป็นสันติกะไม่มี  เป็นทูระอย่างเดียว  ฉะนั้นจึงเป็นขันธ์ไม่ได้

ที่กล่าวว่านิพพานเป็นกาลวิมุต  พหิทธะ  สุขุมะ  ปณีตะ  ทูระเหล่านี้ก็ไม่เรียกว่านิพพานมี ๕ ประเภท  แต่คงเป็นอันหนึ่งอันเดียวกัน   คือนิพพานที่เป็นกาลวิมุตนั้นเองก็เป็นพหิทธะ  สุขุมะ  ปณีตะ  ทูระด้วย
----------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
